પ્રશાંત દયાળ (મેરાન્યૂઝ.અમદાવાદ): 2017ની વિધાનસભામાં ચૂંટણીમાં ભાજપને પાડી જ દો કહેનાર હાર્દિક પટેલનો ઈશારો કોંગ્રેસને મત આપો તે તરફ હતો. જો કે કોંગ્રેસ સત્તાની નજીક તો આવી પણ થોડાક માટે સત્તા મેળવવામાં જરૂરી બેઠકોથી દુર રહી ગઈ હતી, પણ જ્યારે હવે 2019ની લોકસભાની ચૂંટણી નજીક આવી રહી છે, ત્યારે કોંગ્રેસ પટેલ મતો મેળવવા માગતી નથી, અથવા પાટીદાર અનામતની તરફેણ કરી તે અન્ય ઓબીસી મતદારોને નારાજ કરવા માગતી નથી તેવું લાગી રહ્યું છે, કોંગ્રેસને સમજાયું કે હાર્દિકના પાટીદાર અનામત આંદોલનને ટેકો આપવાનો સીધો અર્થ છે કે તમે અન્ય ઓબીસી મતદારોથી દુર રહ્યા છો. ગુજરાતમાં જેમને પણ સત્તા મેળવવી છે તેમના માટે ઓબીસી કાર્ડ ખુબ જ મહત્વનું છે.